પરિવારમાં સતત વિરોધનો સામનો કરી રહેલા મહેન્દ્રસિંહને ભાજપ પણ સાચવી શક્યું નહીં. ભાજપના પ્રદેશ નેતાઓએ મહેન્દ્રસિંહને કોરાણે મૂકી દીધા હતા. તેમના તરફ સતત દુર્લક્ષ સેવવામાં આવતું હોવાનું જૂનિયર વાઘેલાના નિકટનો લોકોએ જણાવ્યું છે. મહેન્દ્રસિંહે અંગત કારણ જવાબદાર હોવાનું લખી સંક્ષિપ્તમાં રાજીનામું લખીને મોકલી આપ્યું છે. પણ ભાજપમાં અવગણના અને પરિવારના વિરોધ વચ્ચે મહેન્દ્રસિંહ પાસે ભાજપ છોડવા સિવાય બીજો કોઈ વિકલ્પ રહ્યો ન હોવાનું સૂત્રો જણાવી રહ્યા છે.